Strizona serpentaglo

La Strizona serpentaglo (Circaetus fasciolatus) estas granda rabobirdo de Afriko de la familio de Akcipitredoj.

Ĝia aspekto estas simila al tiu de aliaj serpentagloj, sed pli strieca, de kio devenas kaj la komuna nomo kaj la latina scienca nomo.

Ĝi troviĝas el suda Somalio tra Kenjo, Mozambiko, Tanzanio kaj sudorienta Zimbabvo al nordorienta Sudafriko. Ties natura habitato estas subtropikaj aŭ tropikaj humidaj marbordaj kaj ĉeriveraj arbaroj de malaltaj teroj. Ĝi estas sekretema rabobirdo, ĉefe nekomuna kaj eble komuna nur surloke ĉe la montoj Usambara en Tanzanio. Ĝi estas minacata pro habitatoperdo ĉefe ĉar marbordaj arbaroj estas minacataj pro degradado kaj fragmentado kiel rezulto de lignoproduktado por konstruado, karbo, fostoj kaj fajroj. El Mozambiko ĝi malaperis probable el marbordo inter riveroj Limpopo kaj Save pro la premo de homa populacio kaj senarbarigo. La totala populacio estas ĉirkaŭkalkulata je 1,000-3,000 individuoj.

 Referencoj 

 Eksteraj ligiloj 
 IUCN Ruĝa Listo  angle, BirdLife International 2008. Circaetus fasciolatus. Ĉe: IUCN 2010. IUCN Ruĝa Listo de Minacataj Specioj. Versio 2010.4. <www.iucnredlist.org>. Elŝutita la 7an de junio de 2011.

Kategorio:Akcipitroformaj
Kategorio:Akcipitredoj
Kategorio:Birdoj de Afriko